Jeg er tydeligvis en sexist - og må bare godta det | Mattis Gjennestad Stefanussen

Mattis G. Stefanussen (14)

8. mars 2019 10:25 Sist oppdatert 8. mars 2019

Det sårer oss hvordan ministere, nyhetsankere og kommentatorer maler oss som skurker, skriver Mattis Gjennestad Stefanussen (14). Stein Bjørge

Si ;D-innlegg: Plutselig, uten spørsmål, er vår ungdomsskoles gutter blitt hele Norges mannssjåvinister. Det sårer oss hvordan ministere, nyhetsankere og kommentatorer maler oss som skurker.

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

4. mars publiserte Si ;D et innlegg av tre jenter på 14 som omhandlet seksuell trakassering i skolehverdagen. Jeg er en gutt på 14 på samme skole, og jeg vil gjerne si et par ting.

For det første: Mine venner og jeg kjenner oss ikke igjen i det hele tatt.

Fakta HVA ER ET SI ;D-INNLEGG? – Si ;D er Aftenpostens debattsider for ungdom mellom 13 og 21 år – Vi publiserer cirka 20 innlegg i uken både på papir og nett – Målet er å løfte frem unge stemmer i samfunnsdebatten – Har du noe på hjertet? Send ditt innlegg til sid@aftenposten.no – Usikker på hvordan du skriver debattinnlegg? Her er noen tips på veien. Vis mer

Det å kalle noen for «hore», «fitte» og diskutere om noen er «pulbare» virker helt fremmed for oss. Jeg kjenner ingen som gjør sånn.

Mine venner og jeg kjenner oss ikke igjen i det hele tatt, skriver debattanten. Privat

Jeg sier ikke at jentene ikke har opplevd det, men jeg sier at måten aviser og TV har fortalt om det på, får det til å høres veldig vanlig ut. Det mener jeg at det ikke er.

For det andre: Hva skjedde med å ikke skjære alle over én kam?

Treffer ekstra hardt

Jeg mener jentenes innlegg maler et altfor stygt bilde av situasjonen og skaper grunnlag for en farlig og generaliserende debatt.

Ea, Ella og Ellisiv mente nok ikke å skape en slik generaliserende retorikk, men ved at mediene forteller så generelt om såpass spesifikke situasjoner, så gjør man det.

Selv kunnskapsministeren, Jan Tore Sanner, uttalte at «og så må gutta ta seg sammen».

Likestilling- og diskrimineringsombud, Hanne Bjurstrøm, sa til Aftenposten: «Vi kan ikke gi Forsvaret og studiesteder hele ansvaret, fordi de overtar en ungdomsgruppe som har en uakseptabel og seksualisert måte å være på.»

Disse påstandene er svært generaliserende, og det treffer ekstra hardt når det kommer fra ministere og ombud.

Sårende

Som elev ved samme skole som jentene synes jeg det er oppsiktsvekkende hvordan saken har fått stå ubestridt i mediene. Aviser og nyhetskanaler har fråtset over sakens aktualitet og jentenes sterke opplevelser.

Les også Innlegget som startet debatten: «Billig» og «pulbar» – #metoo kom aldri til skolegården

Plutselig, uten spørsmål, er vår ungdomsskoles gutter blitt hele Norges mannssjåvinister. Det sårer oss hvordan ministere, nyhetsankere og kommentatorer maler oss som skurker.

Dette er aldeles ikke et «boys will be boys»-argument, og jeg mener på ingen måte å svartmale jentene i deres forsøk på å varsle.

Jeg føler bare at dekningen i etterkant av deres innlegg vrir en historie om spesifikke enkelthendelser til et problem som innbefatter alle gutter.

Og vi som hele livet er blitt lært opp til å ikke skjære alle over én kam.

Les også:

Les også Da #metoo kom til skolen | Mamma til gutt på 13 år

Les også «Fuckboy» og størrelse på muskler – sexisme i skolen går begge veier, mener Erik Daniel Aubert (16)

Les også Gutter vedder om «brystkløft». Jenter blir kalt «hore» allerede på barneskolen.

Les også Jan Tore Sanner: Innlegget bør henges opp i klasserom og lærerværelser over hele landet

Les også «Hore» og «fitte» og «pulbar». Snakker barnet ditt sånn? spør kommentator Joacim Lund

Hva handler saken om? Hør dagens episode av podkasten Forklart:

13–21 år? Vil du også skrive til Si ;D? Send ditt innlegg til sid@aftenposten.no. Alle får svar innen tre dager. Dersom du ønsker å være anonym, må du oppgi dette tydelig i mailen. Her kan du lese mer om å sende inn innlegg til oss.